Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 1542

b) a javasolt változtatások tekintetében: – ha a Közgyűlés által javasolt valamely változtatás nem eredményezi egy intézmény kiadási főösszegének növekedését, különösen azért, mert a kiadások ebből adódó növekedését kifejezetten kiegyenlítené a kiadásokat ennek megfelelő mértékben csökkentő egy vagy több javasolt változtatás–, a Tanács minősített többséggel elutasíthatja a javasolt változtatást. Elutasító határozat hiányában a javasolt változtatást elfogadottnak kell tekinteni, – ha a Közgyűlés által javasolt valamely változtatás egy intézmény kiadási főösszegének növekedését eredményezi, a Tanács minősített többséggel elfogadhatja a javasolt változtatást. Elfogadó határozat hiányában a javasolt változtatást elutasítottnak kell tekinteni, 2004/60/II. szám – ha az előző két francia bekezdés bármelyike alapján a Tanács elutasított egy javasolt változtatást, minősített többséggel fenntarthatja a költségvetési tervezetben feltüntetett összeget, vagy másik összeget határozhat meg. A költségvetési tervezetet a Tanács által elfogadott változtatási javaslatok alapján módosítják. Ha a Tanács a költségvetési tervezet előterjesztésétől számított 15 napon belül a Közgyűlés által elfogadott egyik módosítást sem változtatja meg, és ha a Közgyűlés által javasolt változtatások elfogadásra kerültek, a költségvetést véglegesen elfogadottnak kell tekinteni. A Tanács tájékoztatja a Közgyűlést arról, hogy egyik módosítását sem változtatta meg, és hogy a javasolt változtatások elfogadásra kerültek. Ha e határidőn belül a Tanács a Közgyűlés által elfogadott módosítások közül egyet vagy többet megváltoztat, illetve ha a Közgyűlés által javasolt változtatások elutasításra vagy megváltoztatásra kerültek, a megváltoztatott költségvetési tervezetet ismét meg kell küldeni a Közgyűlésnek. A Tanács tájékoztatja a Közgyűlést tanácskozásainak eredményéről.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes